Yilning eng ko`p qalam haqi oladigan yozuvchilari e`lon qilindi

Britaniyalik yozuvchi ayol, katta shov-shuvga sababchi bo`lgan “Kulrangning 50 soyasi” trilogiyasining muallifi E. L. Jeyms “Forbes” jurnali tomonidan tuzilgan jahonning eng ko`p qalam haqi oladigan yozuvchilari ro`yxatida birinchi o`rinni egalladi.  So`nggi yil davomida Jeyms 95 million dollar gonorar olgan, deb yozadi Lenta.ru. Ruhshunos Aleks Krosse haqidagi o`tkir syujetli romanlarning muallifi, o`tgan uch yil davomida ro`yxatda etakchi bo`lgan Jeyms Patterson bu safar ikkinchi o`ringa tushdi. Patterson kelasi yil birinchi o`ringa qaytishi mumkin, chunki uning kitoblari sotilish darajasi bo`yicha juda yuqori o`rinlarda bormoqda.   Uchinchi o`rin o`tgan yili “Ochko`z o`yinlar” asari tufayli 55 million dollar ishlab olgan Syuzan Kollinz egalladi. Aytish joizki, yozuvchining yuqori daromad olishiga asarning muavaffaqiyatli ekranlashtirilishi ham sababchi bo`lgan, film prokatda 690 million dollar ishlab olgan.


To`rtinchi o`rinda bir yil ichida 28 million dollar ishlab olgan “Linkolnni o`ldirish” va “Kennedini o`ldirish” trillerlarining muallifi Bill O’Reyli bormoqda. Yaqinda chop etilishi kutilayotgan yozuvchining yangi “Isoni o`ldirish” romani esa oldingilaridan ham muvaffaqiyatliroq chiqishi mumkin. 

Beshinchi o`rinni o`tgan 12 oy ichida 26 million dollar pul ishlab olgan Daniela Stil egalladi. Qayd etib o`tamiz, o`zining yozuvchilik faoliyati davomida Stil 128 ta kitobni nashr etgan, ularning aksariyatini ayollar o`qiydigan romanlar tashkil etadi. Kitoblar 600 mln. nusxada sotilgan.